Jedan od najpoznatijih evropskih AD Carry LoL igrača Konstantinos "FORG1VEN" Tzortziou je potvrdio da dolazi u Srbiju na LAN završnicu prve sezone Esports Balkan Lige, gde će biti deo grčkog komentatorskog tima koji će raditi prenos na grčkom jeziku.

Riot Flickr

Legendarni grčki igrač koji je poznat kako po svom umeću u samoj igri, tako i po manjim incidentima koji su ga pratili tokom karijere, sobzirom na to da je poznat kao igrač "bez dlake na jeziku", je danas i zvanično objavio sjajnu vest za sve fanove Esports Balkan Lige - da će ne samo komentarisati plejof na grčkom strimu, već će i lično doći u Beograd 15. decembra da isprati uživo završnicu najveće regionalne esport lige.

FORG1VEN se proslavio igrajući za SK Gaming u EU LCS-u, gde je brzo stekao status nemilosrdnog igrača, koji skoro nikad ne gubi u lejnu, i koji je mehanički superioran u odnosu na konkurenciju. Zbog svog temperamenta i želje za perfekcijom, često je upadao u konflikte sa saigračima, a svoj kvalitet nije uspevao da pretvori u trofeje, ni sa ekipom SK, a ni sa ostalim timovima za koje je igrao, a to su Gambit, H2K, i Origen.

Kada je u junu prošle godine napustio Origen, vratio se u H2K, što se ispostavilo kao sjajna odluka, pošto je sa ekipom uspeo da stigne do polufinala LoL Svetskog prvenstva 2017, čime je postao prvi igrač sa Balkana kome je ovako nešto pošlo za rukom, ali nakon toga napušta ekipu pošto je hteo da nastavi karijeru u Americi, do čega ipak na kraju nije došlo, zbog problema koji su iskrsli - poziva za vojsku, koji nije mogao da odloži na dovoljno dug period kako bi otišao na drugi kontinent.

Nakon toga se oprobao u komentarisanju grčke LoL lige, da bi potom odigrao i nekoliko lokalnih turnira za ekipu Different Dimension, a podsetimo, upravo sa ovim timom je došao do titule na jednom od LAN takmičenja u Grčkoj igrajući na bot lejnu sa našim najpoznatijim supportom, Igorom "Tasteless" Radusinovićem.